Ir-Regolament tal-Kummissjoni (KE) Nru 913/2004
tad-29 ta' April 2004
li jemenda r-Regolament tal-Kunsill (KE) Nru 2368/2002 li jimplimenta l-iskema taċ-ċertifikazzjoni tal-Proċess Kimberley għall-kummerċ internazzjonali fid-djamanti mhux maħdumin
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2368/2002 li jimplimenta l-iskema taċ-ċertifikazzjoni tal-Proċess Kimberley għall-kummerċ internazzjonali fid-djamanti mhux maħdumin [1] kif l-aħħar emendat mir-Regolament tal-Kummissjoni (KE) Nru 657/2004 [2], u b'mod partikolari l-Artikolu 20 tiegħu,
Billi:
(1) L-Artikolu 20 tar-Regolament (KE) Nru 2368/2002 jipprovdi għall-emendi tal-lista tal-parteċipanti fl-iskema taċ-ċertifikazzjoni tal-Proċess Kimberley fl-Anness II.
(2) Ir-Repubblika Ċeka, l-Ungerija, il-Polonja u l-Islovenja huma mniżżla bħala parteċipanti fl-iskema taċ-ċertifikazzjoni tal-Proċess Kimberley fl-Anness II.
(3) Minħabba l-adeżjoni tagħhom ma' l-Unjoni Ewropea fl-1 ta' Mejju 2004, ir-Repubblika Ċeka, l-Ungerija, il-Polonja u l-Islovenja jieqfu jkunu parteċipanti fl-iskema taċ-ċertifikazzjoni tal-Proċess Kimberley min-naħa tagħhom fit-30 ta' April 2004 u għandhom għalhekk jitneħħew mil-lista ta' Parteċipanti. L-Anness II għandu jkun emendat b'dan,
ADOTTA DAN IR-REGOLAMENT:
Artikolu 1
L-Anness II tar-Regolament (KE) Nru 2368/2002 huwa hawnhekk mibdul bl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Jibda jgħodd b'effett mill-1 ta' Mejju 2004.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fid-29 ta' April 2004.